
Olajos Mihály polgármester: Tisztelettel üdvözlöm a soron következő képviselő-testületi ülésünkön megjelenteket. Megállapítom a határozatképességet, mert a döntéshozatalban hat fővel veszünk részt. Egy képviselőnk hiányzik, Tornyi Lajos képviselő jelezte távolmaradását, egyéb elfoglaltsága miatt nem tudott eljönni. Köszöntöm a második napirendi pont megtárgyalásához érkezett Vadászné Balogh Máriát, a Faluház és Könyvtár vezetőjét, aki esélyegyenlőségi munkatárs minőségében segíti majd a napirend megvitatását. Felkérem a jegyzőkönyv vezetésére Ékes-Tornyi Edina köztisztviselő asszonyt. A meghívó és az előterjesztés minden képviselő részére megküldésre került. A zárt ülés keretében földkifogásról, a szociális célú tüzelőanyag kiosztásáról, és a Bursa Hungarica Felsőoktatási Ösztöndíjprogramra benyújtott pályázatok bírálatáról kellene döntenünk. Ígérete szerint három óra tájékán megérkezik a Pünkösdi Egyházhoz tartozó Nyírségi Intézményfenntartó Központ vezetője Nagy Barnabás, akinek szervezete a magyar iszlám közössége által működtetett Kelet-Magyarországi Szociális Szolgáltató Központot váltaná. A látogatása célja, hogy megismertessen bennünket az intézményével, szolgáltatásával és elhozza a bérleti szerződés tervezeteket az Ady E. utca 1. szám, és a Kossuth utca 45. szám alatti intézményének épületére. Idősek nappali intézményét, és a fogyatékos személyek nappali intézményét 20- 20 fővel tudnák működtetni. A nappali intézmények mellett a házi segítségnyújtást 9 fő gondozottal kívánják folytatni. A konyha üzemeltetését nem tudják  vállalni. Kedvezményes bérleti díj ellenében szeretnék az idősek otthona épületét bérbe venni. Ingyen nem adjuk oda, jelképes 10.000.- Ft-ra gondoltam. A fogyatékos személyek foglalkozatójának bérleti díját emelni kellene. A megküldött szerződés tervezeteket mindenképpen ügyvéd által kell átnézetni, mert konkrétumokkal kell feltölteni, ami nagyobb biztonságot tud nyújtani. Javaslom, hogy a meghívóban megjelölt témákkal, és a Nyírségi Intézményfenntartó Központ vezetőjének tájékoztatójával, bemutatkozásával szíveskedjenek elfogadni a napirendet. Kézfelnyújtással jelezzenek, amennyiben egyetértenek a napirendi pontok sorrendjével.

A döntéshozatalban résztvevők száma: 6 fő
A Képviselő-testület 6 igen szavazattal a következő határozatot hozta:
101/2015. (XI.30.)Önk. számú
HATÁROZAT

Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.

                               1./
Tájékoztató az előző képviselő-testületi ülés óta eltelt időszakról
                                       Előadó: Olajos Mihály polgármester
  2./       A Helyi Esélyegyenlőségi Program felülvizsgálata (a HEP emaiben kerül kiküldésre)
Előadó: Olajos Mihály polgármester
Meghívott előadó: Vadászné Balogh Mária esélyegyenlőségi koordinátor
                              3./        A települési hulladékkal kapcsolatos hulladékgazdálkodási közszolgáltatásról 

szóló 16/2013. (XII.04.) önkormányzati rendelet módosítása

Előadó: Dr. Karancsi-Vámosi Margit jegyző
 4./        Szentpéterszeg Község Önkormányzata a helyi adókról szóló 14/2013.(X.31.) önkormányzati rendelete felülvizsgálata
Előadó: Olajos Mihály polgármester
 5./        A pénzben és természetben nyújtott szociális ellátások helyi szabályairól szóló 

              rendelet módosítása
Előadó: Dr. Karancsi-Vámosi Margit jegyző

6./
Szentpéterszeg Község Önkormányzata 2015. évi összefoglaló belső ellenőrzési jelentésének és a 2016. évi belső ellenőrzési tervének megtárgyalása

Előadó: Olajos Mihály polgármester
Meghívott előadó: Oláh László belső ellenőr
7./        Szociális étkeztetés Szakmai Program felülvizsgálata
Előadó: Dr. Karancsi-Vámosi Margit jegyző
8./        Szentpéterszeg Község Önkormányzata bevételeit képező díjbevételek felülvizsgálata
Előadó: Olajos Mihály polgármester
9./        Vélemény a Hajdú-Bihar Megyei Kormányhivatal részére iskolai körzethatárok kijelöléséhez
           Előadó: Olajos Mihály polgármester

10./ 
Bihari Önkormányzatok Többcélú Kistérségi Társulása Társulási 

Megállapodásának módosítása
Előadó: Dr. Karancsi-Vámosi Margit jegyző

11./
Egyebek
Zárt ülés

1./
Kifogás a Magyar Agrár-, és Élelmiszergazdasági és Vidékfejlesztési 

              Kamara Megyei Elnökségének HB01-05070-4/2015 számú állásfoglalása ellen

                                           Előadó: Olajos Mihály polgármester

2./
Szociális célú tüzelőanyag iránt benyújtott kérelmek elbírálása

megtárgyalása

                                          Előadó: Olajos Mihály polgármester
3./
Bursa Hungarica Felsőoktatási Önkormányzati Ösztöndíjpályázat iránt 

              benyújtott kérelmek elbírálása

                                           Előadó: Olajos Mihály polgármester
Határidő: azonnal
Felelős: Olajos Mihály polgármester

1. napirendi pont: Tájékoztató az előző képviselő-testületi ülés óta 
                                eltelt időszakról

Olajos Mihály polgármester: Tájékoztatom a megjelenteket arról, hogy a KEOP-5.7.0. pályázati konstrukcióban a három épület nyílászáróinak cseréje teljes mértékben megtörtént, jelenleg a kőműves munkálatok, szigetelések zajlanak. Egy 75 %-os, és egy 25%-os résszámlát tudott a kivitelező benyújtani, és ki is tudtuk őket fizetni. 2015. december 15-ig be kell fejezni a kivitelezést. Hibajegyzékre fogjuk bevezetni azokat a munkálatokat, amiket nem tudtak az előírásnak megfelelően a megadott módon kivitelezni. Informálom a testületet még arról, hogy a képviselő-testület a Takács Norbert - Kun Barnabás féle földügyben hozott határozata elleni bírósági felülvizsgálat során 2015. 10. 27-én volt tárgyalás, amelyen a képviselő-testület felhatalmazása alapján képviseltem az önkormányzatot. A bíróság elnapolta a tárgyalást, mert további bizonyítási eljárást kér a felperestől. Bizonyítsa többek között azt, hogy a földszerzés az állattartáshoz szükséges, és gazdaságos nagyüzemi gazdálkodást tud folytatni a parcellán. Nekem pedig az ellenkezőjét kell majd 15 napon belül bizonyítani, továbbá tanúk megnevezését kérik, akik bizonyítani tudják azt, hogy mi történt azon a képviselő-testületi ülésen. Igazolni kell azt, ahogyan az ülésen döntöttünk, ahol megkérdőjeleztük a földvásárlás indokoltságát. Én Szabó Lászlóra gondoltam, mint tanúra  aki a helyi földbizottság tagja, és szakmailag ezekkel a dolgokkal legjobban tisztában van, de természetesen bárki eljöhet tanúként.
Szabó László képviselő: Én már érintettséget jeleztem földbizottsági tagként. Én is, és a keresetet benyújtó személy felesége is földbizottsági tag. 
Olajos Mihály polgármester: A perben csatolni szükséges, és a bíróság bekérte a zárt ülés jegyzőkönyvét, ahol 3-4 képviselő is hozzászólt a témához, elmondta a véleményét. Tanúként lehet idézni bárkit.
Kovács Imre képviselő: Nem járulok hozzá a zárt ülés jegyzőkönyvének a bírósághoz történő beterjesztéséhez. Amit én elmondtam, lehet, hogy nem úgy kerül be a jegyzőkönyvbe, hanem ki van sarkítva, mert nem szó szerint íródott a jegyzőkönyv. A szó szerintihez járulok hozzá. Én nem megyek be tanúnak. 
Szabó László képviselő: A jegyzőkönyvhöz én sem járulok hozzá, viszont a hangfelvételt  rendelkezésre bocsájthatjuk, mert mint képviselőnek vállalni kell elmondottakat, és a hangfelvételnél nincs a szövegkörnyezetből kiragadott anyag.

Harasztosi Gyula képviselő: Én tanúnak jelentkezem. Ugyanezt a bíróságon is elmondhatom, amit akkor itt elmondtam.
Olajos Mihály polgármester: Úgy gondolom, hogy akkor egyhangú véleményünk volt a kérdésben. Mi élünk itt, mi tudjuk a legjobban, hogy mi az, ami valós. A törvénnyel való visszaélést látok. Kiszámolták, hogy 13,5 ha kell a 45 birka takarmányozásához, ami még éppen nincs meg, csak 13, 1 ha van. Tudatosan arra építenek, hogy a támogatási lehetőségeket maximálisan ki tudják használni. A felperes családnak már megvan a területe, bérel a feleségétől is területet. Azt is tudjuk bizonyítani, hogy Gáborjánba átjelentkezett tartózkodási helyre, azért hogy kertészeti céllal pályázatot nyújtson be. Itt is ellentmondást látok, mert a kertészethez pedig rendelkezik elég földterülettel? Lehetőségünk van arra, hogy elmondhatja mindenki a véleményét, és a bíróság előtt a döntésünket megvédhetjük.

Kovács Imre képviselő: Én egy másik témában érdeklődöm, a kérdésem az, hogy ki használja az önkormányzat autóját? Képviselő-testületi döntés kellene a mikrobusz használatához.
Olajos Mihály polgármester: A Szegről-végről Szociális Szövetkezet használja, aminek az önkormányzatunk is tagja, illetve az előző ülésen meghozott döntésünk óta pedig a közmunkaprogram bevételének 50%-ával támogatjuk a szövetkezet munkáját. 
Kovács Imre képviselő: Szégyelem is magam. Dobálózunk százezrekkel, és magáncégnek pedig autót adunk. 

Olajos Mihály polgármester: Nem magán cégről van szó, a szövetkezetnek az önkormányzat teljes jogú tagja. Átadom a szót Harasztosi Gyulának.
Harasztosi Gyula képviselő: Sikerült eladni a piros VW transzportert?
Olajos Mihály polgármester: Igen, 1.900.000.-Ft áron vette meg Nyugta KKt, egy gyulai vállalkozó. A buszt 6 millió forintért eladtuk, és ez az összeg, azóta is el van különítve a számlánkon. A jövő évi terveink között szerepel a közmunka programban erőgép, munkagép beszerzése. Az elképzeléseink alapján az új közmunkaprogram fajlagos költsége a 120.000.- Ft-ot meghaladja, ezért megyei munkaügyi központos hozzájárulás kell az elképzeléseink megvalósításához, a szakmai program elfogadásához. A megyei szakértő csoport előtt kell helytállnunk. 
Balogh Gyula képviselő: Véleményem szerint egy zetor megvételére nem kell engedély a munkaügyi központtól. 
Olajos Mihály polgármester: Nem kell engedély, viszont a szövetkezet nem tud pályázni. Az önkormányzat tud kizárólag pályázni, és csak használatba adhatja a szövetkezetnek oda. Kérdés és hozzászólás merült-e fel a tájékozatóval kapcsolatosan? Amennyiben nincs kérdés, arra kérem Önöket, hogy szavazzanak az elmúlt időszak tájékoztatójának elfogadásáról.

A döntéshozatalban résztvevők száma: 6 fő

A Képviselő-testület 6 igen szavazattal a tájékoztatót elfogadta.

2. napirendi pont: Helyi Esélyegyenlőségi Program felülvizsgálata
Olajos Mihály polgármester: Két év elteltével felül kell vizsgálni az Esélyegyenlőségi Programunkat. Email útján ismerhettük meg a felülvizsgált programot. Kérdés, illetve kiegészíteni való van –e az előterjesztést készítő, illetve a jelenlévők részéről?
Vadászné Balogh Mária: Nincsen hozzáfűzni valóm.
Dr. Karancsi-Vámosi Margit jegyző: Annyit szeretnék még hozzáfűzni, hogy Marika esélyegyenlőséggel foglalkozató munkatárs lett, ez még nem szerepel a felülvizsgált programban. Díjazásban nem részesül.
Szabó László képviselő: Véleményem szerint a közigazgatási terület tulajdonjogáról és földhasználatáról kell egy kimutatás, nyilvántartás. Észrevételem alapján a felülvizsgált dokumentumban az szerepel, hogy 48 gyerek van, aki szentpéterszegi, és ebből pedig 15 gyermek jár el más településre. A lakásfenntartási támogatás létszáma csökkent, a rendszeres gyermekvédelmi támogatásé is kis mértékben csökkent, az álláskeresők száma is alacsonyabb lett, ez betudható a közmunkának. Az esélyegyenlőségi munkatársnak komoly feladata lesz. A statisztika javult, de a valós helyzet nem ez, és a közmunkával sem lesz jobb.
Dr. Karancsi-Vámosi Margit jegyző: Az egyetlen komoly változás az, hogy csökkent az álláskeresők száma, ezért is kerültünk ki a kedvezőbb pályázati pozíciókból.  Az összes többi ténymegállapítás. Nem a Marika feladata lesz a megoldás. Most is több hónapon keresztül zajlott az iskola, óvoda, házi orvos, szociális intézmény vezetőjének jelenlétével a felülvizsgálat kidolgozása, ami a helyi intézmények komoly munkája során jött létre. Kistelepülés Szentpéterszeg, és nem sok kitörési pont van. Az iskolai létszámról szóló  gyermekstatisztika szerintem sem volt egyértelmű.
Vadászné Balogh Mária: Pontosítani szeretném a gyermekek létszámadatait. A program felülvizsgálatában úgy szerepel, hogy 48 gyermek idejár, és 15 gyermek pedig más településre jár el innen. Intézkedési tervek vannak megfogalmazva a felülvizsgálatban, amik azt a célt szolgálják, hogy bizonyos pályázatokat lehet majd keresni, amivel ezek a célterületek, intézkedési tervek megoldhatók lesz, és plusz pont jár érte. Az EU-s pályázatok benyújtásnál feltétel az esélyegyenlőségi program megléte, figyelemmel kísérése.
Szabó László képviselő: Szó szerint felolvasnám az idősek és fogyatékos személyek nappali intézményénél történt szociális feladatellátásban lévő fennakadások leírását.

Dr. Karancsi-Vámosi Margit jegyző: Egy átmeneti időszak van,  a jelenlegi helyzetet mutatja a leírás. Most a végrehajtási fázisban állunk. Nem a HEP témája a bérleti díjakban történt elmaradások megtárgyalása.
Olajos Mihály polgármester: A 25 ha földhasználatról pedig nem tudunk adatot szolgáltatni, még a földhivatal sem ad információt.
Vadászné Balogh Mária: A program lényege a tényfeltárás. A TEIR és a KSH rendszerében sajnos lemaradások vannak, nem naprakész adatokkal tudtunk dolgozni a földhasználatnál is. A fölhasználatnál csak számadatok vannak a statisztikában, nevek nem szerepelnek. 
Olajos Mihály polgármester: Talán annyival vagyunk előrébb a közmunkával, hogy a családok nem 22.800.- Ft-ot visznek haza, hanem a nagycsaládosok 70.000.- Ft körül keresnek. A közmunkával megszerzett jövedelmet nem szabad azért lebecsülni, mert a helyi szolgáltatóknál költik az a pénzt el, és egyedüli kereseti lehetőség ezen emberek számára.

Kovács Imre: Megfontolandó az, hogy a földtulajdon viszonyokat jó lenne nyilvántartani, minden testületi ülésen földdel kapcsolatos döntéseket kell hozni. 
Olajos Mihály polgármester: Kérem, kézfelnyújtással jelezzék, amennyiben a Helyi Esélyegyenlőségi Program felülvizsgálatában leírtakkal egyetértenek.
A döntéshozatalban résztvevők száma: 6 fő

A Képviselő-testület 6 igen szavazattal a következő határozatot hozza:

102/2015. (X.30.) Önk. számú

HATÁROZAT

Szentpéterszeg Község Önkormányzatának Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4) bekezdése értelmében a 2013. évben elfogadott Helyi Esélyegyenlőségi Programot felülvizsgálta és a módosításokkal egységes szerkezetben foglalt melléklet szerinti tartalommal elfogadja. 

A képviselő – testület felkéri Dr. Karancsi – Vámosi Margit jegyzőt, hogy az érintettek tájékoztatásáról gondoskodjon.

Határidő: azonnal

Felelős:    Dr. Karancsi – Vámosi Margit jegyző
Vadászné Balogh Mária: További jó munkát kívánok.
Vadászné Balogh Mária elhagyja a tanácskozó termet.

3. napirendi pont: A települési hulladékkal kapcsolatos 




  hulladékgazdálkodási közszolgáltatásról szóló 




  16/2013.(XII.04.) önkormányzati rendelet módosítása
Olajos Mihály polgármester: A napirendi pont megtárgyalásánál átadom a szót a jegyző asszonynak.
Dr. Karancsi-Vámosi Margit jegyző: A rendelet módosításra azért van szükség, mert a zöldhulladék helyéről rendelkezni kell, illetve egy szociális típusú rendelkezés kerülne ki a rendeletből, így a hulladékszállítási díjat a szociális rendeletünkbe építenénk be. 

Szabó László képviselő: Nem jó a helyrajzi szám az előterjesztésben. A békással pedig tenni kell valamit, mert nagyon belóg a földterületre. 
Olajos Mihály polgármester: Köszönjük az észrevételt, elírás történt, korrigálni kell. A helyes helyrajzi száma a 0151/33 hrsz. Aki a települési hulladékkal kapcsolatos hulladékgazdálkodási közszolgáltatásról szóló 16/2013. (XII.04.) önkormányzati rendelet előterjesztett módosításával egyetért, kérem tegye fel a kezét.
A döntéshozatalban résztvevők száma: 6 fő

A Képviselő-testület 6 igen szavazattal a következő rendeletet alkotta:
       Szentpéterszeg Község Önkormányzata
16/2015. (XI. 30.) önkormányzati rendelete

a települési hulladékkal kapcsolatos hulladékgazdálkodási közszolgáltatásról szóló 16/2013. (XII.04.) önkormányzati rendelet módosításáról

Szentpéterszeg Község Önkormányzata Képviselő-testülete az Alaptörvény 32. cikk (2) bekezdésében, a hulladékról szóló 2012. évi CLXXXV. törvény (a továbbiakban: Ht.) 35. §-ában és 88. § (4) bekezdés a) pontjában foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontja szerinti feladatkörében eljárva a következő rendeletet alkotja:

1.§

A települési hulladékkal kapcsolatos hulladékgazdálkodási közszolgáltatásról szóló 16/2013. (XII.04.) önkormányzati rendelet (a továbbiakban: Rendelet) 13. § (2) bekezdése a következők szerint módosul: 
„(2) A településen található zöldhulladék elhelyezésére a képviselő – testület az alábbi helyet jelöli ki: külterület 0151/33 HRSZ. Az itt elhelyezett zöldhulladék közszolgáltatónak történő átadásáról az önkormányzat gondoskodik.”
2. §

A Rendelet 15. § (6) bekezdése hatályát veszti.

3. §
   A jelen rendelet a kihirdetését követő napon lép hatályba, a kihirdetését követő második napon hatályát veszti.
                 Olajos Mihály                                                     Dr. Karancsi-Vámosi Margit 

                 polgármester



                              jegyző

  A rendelet 2015. 11. 30. napján a hivatal hirdetőtáblájára kihelyezéssel kihirdetésre került.
                                                                                              Dr. Karancsi-Vámosi Margit








                                 jegyző
Megérkezett Nagy Barnabás intézményvezető a Nyírségi Intézményfenntartó Központ részéről. 
Olajos Mihály polgármester: Köszöntöm a képviselő-testületi ülésen a Nyírségi Intézményfenntartó Központ képviselőjét, Nagy Barnabást, aki azért keresett fel bennünket, mert bemutatná intézményét és szolgáltatását. A szociális szolgáltatások közül átvenné a házi segítségnyújtást, fogyatékos személyek nappali intézménye és az idősek nappali intézménye működtetését, és bérbe kívánja venni az Ady E. utca és a Kossuth u. 45. szám alatti ingatlanokat.  Átadom a szót a vendégünknek. Átadom a bemutatkozás lehetőségét.
Nagy Barnabás: Köszöntök mindenkit. Intézményünk a Nyírségi Intézményfenntartó Központ egyik szervezete keretében működő intézményrendszer, melynek neve Életháló Szervezet ennek a vezetője vagyok. Gondolom, ismerik a két nappali intézmény történetét. Az előző fenntartó keresett fel bennünket azzal, hogy a Magyar Pünkösdi Egyház egy szervezete átvehetné az intézmények engedélyeit. A polgármesterrel arról tárgyaltunk, hogy az engedélyezési eljárásban azt szeretnénk, hogy itt maradna a településen a szolgáltatás. A megállapodásunk tartalmazná azt, hogy az eddig is ezt a feladatot ellátó dolgozók továbbra is megmaradjanak. A MÁK véleménye szerint az idősek nappali intézménye 20 fős keretszámmal, és a Kihívással Élők Nappali Intézménye ugyanennyivel működtethető, és ezekkel a létszámokkal kívánjuk továbbműködtetni az intézményeket. Amiben más lenne a működésünk, hogy helyben már a MPE-Cigánymissziója működik, és mi egy új közösségépítő szemlélettel bővítenénk a szolgáltatásainkat. Az engedélyezési eljárásnak a feltétele az, hogy egy aláírt bérleti szerződést tudjunk bemutatni, ezért azt kérem a képviselő-testülettől, hogy a most elküldött ingatlan bérbeadási szerződéseket támogatni szíveskedjenek. Szívesen válaszolok a kérdésekre. 
Olajos Mihály polgármester: Ezek még szerződés tervezetek, melyek általunk még átnézésre, pontosításra szorulnak, ugyanakkor azt elmondhatom, hogy ingyen persze nem tudjuk a szolgáltatásokhoz az épületeket biztosítani, de egy jelképes 10.000.- Ft lenne az Ady E. u. 1. szám alatti ingatlan bérleti díja, a most felújított épületé piaci alapon számított bérleti díj legyen. Én 120.000.- Ft +Áfára gondoltam. A következőekben tárgyaljuk a helyi adózást, és a bérleti díjakat, én ezeket a díjtételeket fogom javasolni a két ingatlanra.
Kovács Imre képviselő: Milyen kapcsolatban vannak az előző szolgáltatóval? Tisztában van-e azzal, hogy bérleti díj tartozást halmoztak fel.
Nagy Barnabás: Nincs kapcsolatunk a Gondoskodó Szolgálattal, de az általuk felajánlott szolgáltatásokat szívesen átvesszük. Az általuk felhalmozott összeggel tisztában vagyunk. Mi ebben nem akarunk belépni, hatása káros lenne a szervezetre, a jogfolytonosság nem lenne nekünk jó, mivel a Magyar Állammal szemben elszámolás alatt vannak. 
Harasztosi Gyula képviselő: A konyhát nem veszik át. Hogyan fogják biztosítani az étkeztetést? A szolgáltatást mióta végzik, és hol van a székhelyük? Milyen távra terveznek Szentpéterszegen.
Nagy Barnabás: Amint lehetséges helyből szeretnénk biztosítani az étkeztetést. Nagy Zsolttól tudjuk, hogy gázproblémák is voltak az Ady E. u. 1. szám alatti konyhán.  Nyáron indultunk el a szociális területen, előtte közneveléssel és iskolafenntartással foglakoztunk. Első ilyen típusú engedélyünk lesz itt helyben szociális területen. Nyíregyháza Szűrszabó u. 4. szám alatt van a székhelyünk. A Pünkösdi Egyháznak már vannak tapasztalatai, szociális területen több szolgáltatója van. Hosszabb időre tervezzük helyben a feladatellátást  és a régen jól működő idősek otthonát szeretnénk ugyanolyan színvonalon működtetni. A 20 főt pedig minden nap be kell juttatni az épületbe, ezért szociális munkásaink közösségformáló tevékenységeket kezdeményeznek. A mellettünk lévő intézmény pedig úgy működik, mint egy kis család, amit a Mák-os határozatok is igazolnak, ezért ebbe nem kívánunk belenyúlni. Amennyiben kialakulnak a kapcsolódások, és be tudjuk vonni az egyéneket az intézményi programba, hosszú távon is működhetünk.
Harasztosi Gyula képviselő: A dolgozókkal mi történik?
Nagy Barnabás: A minimum létszámot fogjuk megtartani. Jelenleg 3 fő van, de ez a létszám szüksége is. Úgy tudjuk, hogy a régi szolgáltatónak a dolgozókkal szemben is elmaradásai vannak, ezt nem tudja kifizetni a NYIK. Közösen kell beadni az engedélyeket. Amennyiben szükség lesz, próbálunk helyieket felvenni. 
Kovács Imre képviselő: A Pünkösdi Egyházzal milyen a kapcsolatuk? A Gazdasági függésre gondolok. Önök egy új szolgáltatást kezdenek el, melyben nincsen rutinjuk, ezért feltételhez kellene kötni a bérleményt használatát. Mi lesz a dolgozók elmaradt bérével?
Nagy Barnabás: A régi dolgozók bérét kérdezi? A házi segítségnyújtásban már végigment a vihar, lezajlottak a Mák ellenőrzések országszerte. Az ott tapasztalt gyakorlat azt mutatja, hogy a Mák a teljes normatíva kifizetését zárolja, azokat is, amik nem tartoznak a vizsgált témához. A Mák-nál, NAV-nál az egész eljárás lezárul, ezután hoznak határozatot.  Amennyiben 10 % támogatást meghagynak, ki tudják fizetni ebből az elmaradt béreket. A végén feloldják a normatíva kifizetést és újra fizetőképesek lesznek, csak az a kérdés, hogy mikor. 
Tóthné Gara Márta alpolgármester: A szociális munkások beállítása inkább 

menedzsmentnek tűnik.
Olajos Mihály polgármester: Köszönöm szépen a tájékoztatást, és hogy megtisztelt 

bennünket.
Nagy Barnabás: Én is köszönöm szépen a meghívást.
Nagy Barnabás elhagyja a tanácskozó termet.

Olajos Mihály polgármester: Döntést most nem tudunk hozni, mert a bérleti szerződés 

tervezetek kiegészítésre szorulnak, viszont a működési engedélyükhöz fontos lenne, ezért a      napokban foglakozunk még a témával és ha elkészült, akkor képviselő-testület elé visszük.
4. napirendi pont: Szentpéterszeg Község Önkormányzata a helyi adókról 
                                szóló 14/2013.(X.31.) önkormányzati rendelete 
   felülvizsgálata
Olajos Mihály polgármester: A jövő évi adóról a mai ülésen kell határozni. A rendelet felülvizsgálatára a tervezet elkészült, várjuk a kérdéseket, hozzászólásokat.
Balogh Gyula képviselő: Az ideiglenes jellegű tevékenység mit takar? A meghatározását nem tartom szükségesnek.
Dr. Karancsi-Vámosi Margit jegyző: Az ideiglenes jelleggel végzett iparűzési tevékenység mozgóárus, vásáros vagy 1-2 napot helyben tevékenységet végzőre vonatkozik. Volt olyan, aki bejött, és jelentette tevékenységét, de nem tudtuk meghatározni a fizetési kötelezettségét.
Olajos Mihály polgármester: A 30 napot meg haladó ipari tevékenység jobban realizálható. Viszont amennyiben eljön egy vásáros két napra nem biztos, hogy bevallja.

Szabó László képviselő: Az iparűzési adó 1,6 %-ról 2%-ra történő emelésének bevétele jól jönne, de mi indokolja? Nem vesztünk-e többet ezzel?
Olajos Mihály polgármester: Mi nem vagyunk egy adó paradicsom. Pár nagyobb cég van a területünkön, az ők befizetései jelentősek.

Szabó László képviselő: Az agrárvállalkozók fizetnek adót?

Olajos Mihály polgármester: Igen.

Harasztosi Gyula képviselő: Évi 600.000.- Ft-ot jelentene, de nem támogatom a 25 %-os emelést. Néhány helyen megnéztem, és a helyi jelenlegi 1,6 %-os mértékű adóztatásunk középmezőnynek számít. Inkább arra törekedjünk, hogy az elmaradásokat hajtsuk be. 
Kovács Imre képviselő: Én sem támogatom a helyi iparűzési adó emelést, mert ez úgy néz ki, hogy azt az összeget akarjuk beszerezni, amit nagylelkűen átadtunk a Szövetkezetnek. 

Szabó László képviselő: Én is egyetértek azzal, hogy maradjon a régi. Be kell hajtani, és minél több fizetőt bevonni.  

Dr. Karancsi-Vámosi Margit jegyző: Az ideiglenes jelleggel végzett iparűzési tevékenységről szavazzunk, mert az már előfordult.

Olajos Mihály polgármester: Az állandó jelleggel végzett helyi iparűzési adó emelésére tett előterjesztésről hozzunk először döntést. Amennyiben az 1,6 %-ról 2%-ra történő emelését elfogadják,  legyenek szívesek jelezni.

A döntéshozatalban résztvevők száma:6 fő

A Képviselő-testület 1 igen (Olajos Mihály) és négy ellenszavazattal, illetve egy fő tartózkodása (Balogh Gyula) mellett a következő határozatot hozza:

103/2015. (X.30.) Önk. számú

HATÁROZAT

Szentpéterszeg Község Önkormányzatának Képviselő-testülete az állandó jelleggel végzett iparűzési tevékenység esetén az adó mértékét nem kívánja megemelni, és a helyi adókról szóló 1990. évi C. törvény szerinti adóalap 1,6 %-a marad a helyi iparűzési adó mértéke.

Határidő: azonnal

Felelős:    Dr. Karancsi – Vámosi Margit jegyző
Olajos Mihály polgármester: Megkérem a képviselőket arra, amennyiben támogatják az ideiglenes jelleggel végzett iparűzési tevékenység napi 1.000.- Ft-os mértékét, és az adórendeletünkbe való beépítését kézfelnyújtással jelezzék.
A döntéshozatalban résztvevők száma:6 fő

A Képviselő-testület 6 igen szavazattal a következő határozatot hozza:

104/2015. (X.30.) Önk. számú

HATÁROZAT

Szentpéterszeg Község Önkormányzatának Képviselő-testülete az ideiglenes jelleggel végzett iparűzési tevékenység esetén az adó mértékét naptári naponként 1.000.- Ft-ban állapítja meg. 

A képviselő – testület felkéri Dr. Karancsi – Vámosi Margit jegyzőt, hogy a döntést építse be a helyi adókról szóló 14/2013. (X.31.) önkormányzati rendelet módosításába.
Határidő: azonnal

Felelős:    Dr. Karancsi – Vámosi Margit jegyző
Olajos Mihály polgármester: Megkérem a képviselőket arra, hogy az előbbi döntéseink figyelembe vételével a helyi adókról szóló 14/2013. (X.31.) önkormányzati rendelet felülvizsgálatát végezzük el, és amennyiben egyetértenek a 103/2015. (X.30.) önk. számú, és a 104/2015. (X.30.) önk. számú határozatok alapján a javasolt módosításokkal kérem fogadják el a rendelet módosítást. 
A döntéshozatalban résztvevők száma: 6 fő

A Képviselő-testület 6 igen szavazattal a következő rendeletet alkotta:

Szentpéterszeg Község Önkormányzata

17/2015. (XI. 30.) önkormányzati rendelete

a helyi adókról szóló 14/2013. (X.31.) önkormányzati rendelet módosításáról

Szentpéterszeg Község Önkormányzata az Alaptörvény 32. cikk (2) bekezdésében, valamint a helyi adókról szóló 1990. évi C. törvény 1.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában meghatározott feladatkörében eljárva a helyi adókról a következő rendeletet alkotja:

1. § 
Szentpéterszeg Község Önkormányzata helyi adókról szóló 14/2013. (X.31.) önkormányzati rendeletének 3. §-a helyébe a következő rendelkezés lép:

„ 3.§ (1) Állandó jelleggel végzett iparűzési tevékenység esetén az adó mértéke a helyi adókról szóló 1990. évi C. törvény szerinti adóalap 1,6 %-a. 

(2) Ideiglenes jelleggel végzett iparűzési tevékenység esetén az adó mértéke naptári naponként 1.000 Ft.”

2. §

Ez a rendelet 2016. január 1. napján lép hatályba.

            Olajos Mihály                                                           Dr. Karancsi -  Vámosi Margit
            polgármester                                                                                jegyző

A rendelet 2015. 11. 30. napján a hivatal hirdetőtáblájára kihelyezéssel kihirdetésre került.
                                                                                                Dr. Karancsi-Vámosi Margit








                                jegyző
5. napirendi pont: A pénzben és természetben nyújtott szociális ellátások 
 


    helyi szabályairól szóló rendelet módosítása

Olajos Mihály polgármester: Egyebek között a rendkívüli települési támogatás feltételei változnak, de a módosítások szükségességéről jegyző asszony tájékoztat bennünket.
Dr. Karancsi-Vámosi Margit jegyző: A rendelet módosítást több okból is kérte a kormányhivatal. Az egyik, hogy a rendkívüli települési támogatás nyújtását nem lehet maximalizálni, ezért ez kikerült. A másik, hogy az aktív korúak ellátására való jogosultság feltételeit, mely a lakókörnyezetre irányulnak ki kell venni. Új elemként beépült még a temetési támogatás, és a hulladékdíj visszatérítés is, melyek meglévő ellátások voltak.
Olajos Mihály polgármester: Kérem szavazzanak a javasolt rendelet tervezet elfogadásáról.  
A döntéshozatalban résztvevők száma: 6 fő

A Képviselő-testület 6 igen szavazattal a következő rendeletet alkotta:
Szentpéterszeg Község Önkormányzata

 18/2015. (XI.30.) önkormányzati rendelete

a pénzben és természetben nyújtott szociális ellátások helyi szabályairól szóló 

4/2015. (II. 24.) számú rendelet módosításáról

Szentpéterszeg Községi Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 26. §-ában, 32. § (3) bekezdésében, 132.§ (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

1. §

Szentpéterszeg Község Önkormányzata a pénzben és természetben nyújtott szociális ellátások helyi szabályairól szóló 4/2015. (II.24.) számú önkormányzati rendelete (a továbbiakban: Rendelet)  7. §-a hatályát veszti.

2. §
A Rendelet 8. §-a hatályát veszti.

3. §

A Rendelet 9. §-a helyébe a következő rendelkezés lép:

„ 9.§ (1) Szentpéterszeg Községi Önkormányzata a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére rendkívüli települési támogatást nyújt a (2) bekezdésben meghatározott feltételek esetén.

(2) Rendkívüli települési támogatásban részesíthetők kérelemre vagy hivatalból azok, akik önmaguk, illetve családjuk létfenntartásáról más módon nem tudnak gondoskodni, vagy alkalmanként jelentkező többletkiadásuk miatt anyagi segítségre szorulnak és

a) akinek családjában az egy főre jutó jövedelem legfeljebb az öregségi nyugdíj mindenkori legkisebb összegének 150%-a vagy

b) egyedülálló személy esetén jövedelme az öregségi nyugdíj mindenkori legkisebb összegének legfeljebb 200%-a.

(2) Az egy alkalommal nyújtott rendkívüli települési támogatás legmagasabb összege az öregségi nyugdíj mindenkori legkisebb összegének 100 %-át nem haladhatja meg, de legalább 
1000.-Ft. A kérelemhez mellékelni kell a többletkiadásokat hitelt érdemlően bizonyító dokumentumokat. Amennyiben azok a kérelem benyújtásakor nem állnak rendelkezésre, a Szt. 17.§ (1) bekezdésében foglaltakra figyelemmel utólagos elszámolási kötelezettséget kell előírni.

(3) A (2) bekezdéstől eltérően az elhunyt személy eltemettetésének költségeihez való hozzájárulásként – jövedelemtől függetlenül - megállapított rendkívüli települési támogatás az öregségi nyugdíj mindenkori legkisebb összege.
(4) A rendkívüli települési támogatás iránti kérelem ügyében a 3. § 1. d) és e) pont és a 3. § 2. e) pont szerinti indokok esetén a Szociális Bizottság, egyéb esetekben a polgármester dönt.”
4. §
A Rendelet a következő 10/A §-al egészül ki:

Hulladékkezelési közszolgáltatási díj támogatás

„10/A. § A mindenkori hulladékkezelési közszolgáltatási díjból ürítésenként 100.-Ft-ot visszatérít az önkormányzat azoknak az egyedül élőknek, akiknek a jövedelme nem haladja meg a mindenkori öregségi nyugdíjminimum legkisebb összegének 250 %-át, továbbá azoknak a családoknak – jövedelmi viszonyuk vizsgálata nélkül – akik a saját háztartásukban súlyos testi vagy értelmi fogyatékos személy eltartásáról gondoskodnak.”
5. §

Ez a rendelet a kihirdetését követő napon lép hatályba és a kihirdetését követő második napon hatályát veszti.

               Olajos Mihály                                                      Dr. Karancsi-Vámosi Margit

              polgármester                                                                           jegyző
A rendelet 2015. 11. 30. napján a hivatal hirdetőtáblájára kihelyezéssel kihirdetésre került.

                                                                                               Dr. Karancsi-Vámosi Margit








                                 jegyző
6. napirendi pont: Szentpéterszeg Község Önkormányzata 2015. évi 
    összefoglaló belső ellenőrzési jelentésének és a 2016. évi 
    belső ellenőrzési tervének megtárgyalása
Olajos Mihály polgármester: A napirendi ponton belül két témáról szükséges dönteni, melyekről külön kell szavazni. Várjuk a kérdéseket, véleményeket. 

Szabó László képviselő: Azt olvastam és mit jelent az, hogy a két önkormányzat egymás közötti kifizetéseivel volt gond. A közös hivatal pénzbeli utalásai, számlavezetései nem egyértelműek.
Dr. Karancsi-Vámosi Margit jegyző: Arra utal, hogy a két önkormányzat közötti utalások nem egyértelműek, mert előfordult, hogy a Hencida Községi Önkormányzat számlájáról utaltak, nem a közös hivataléról.
Olajos Mihály polgármester: Kérem Önöket arra, hogy szavazzunk először az előterjesztett 2015. évi összefoglaló belső ellenőrzési jelentésének elfogadásáról. 
A döntéshozatalban résztvevők száma:6 fő

A Képviselő-testület 6 igen szavazattal a következő határozatot hozza:

105/2015. (X.30.) Önk. számú

HATÁROZAT

Szentpéterszeg Község Önkormányzatának Képviselő-testülete Szentpéterszeg Községi Önkormányzata belső ellenőrzéséről szóló 2015. évi Összefoglaló Ellenőrzési jelentést megtárgyalta, és az abban foglaltakkal egyetért. 

A képviselő-testület megbízza Olajos Mihály polgármestert az összefoglaló jelentés aláírására.
Határidő: azonnal

Felelős:    Olajos Mihály polgármester 
Olajos Mihály polgármester: Legyenek szívesek kézfeltartással jelezni, amennyiben Szentpéterszeg Községi Önkormányzat előterjesztésben kiküldött 2016. évi belső ellenőrzési tervét el kívánják fogadni.
A döntéshozatalban résztvevők száma:6 fő

A Képviselő-testület 6 igen szavazattal a következő határozatot hozza:
106/2015. (X.30.) Önk. számú
HATÁROZAT

Szentpéterszeg Község Önkormányzatának Képviselő-testülete Szentpéterszeg Községi Önkormányzata 2016. évi belső ellenőrzési tervét megtárgyalta, és az abban foglaltakkal egyetért. 
A képviselő-testület megbízza Olajos Mihály polgármestert az összefoglaló jelentés aláírására.
Határidő: azonnal

Felelős:    Olajos Mihály polgármester
7. napirendi pont: Szociális étkeztetés Szakmai Program felülvizsgálata
Olajos Mihály polgármester: A feladatellátás keretében végzett szociális szolgáltatások egy részét a Nyíregyházi székhelyű pünkösdi egyházhoz tartozó szolgáltató kívánja működtetni. A szociális étkeztetést, mint kötelező feladatot az önkormányzat visszavette, és szolgáltatói nyilvántartásba történő kérelmünket benyújtottuk a kormányhivatalhoz. A kormányhivatal és az NRSZH megvizsgálta a működési engedélyhez benyújtott szakmai programot, és arra köteleztek bennünket, hogy a javaslatoknak megfelelően módosítsuk a programunkat. 
Dr. Karancsi-Vámosi Margit jegyző: Kisebb módosításokat kértek, pontosítani kellett a szövegezést.
Szabó László képviselő: Jogokat és kötelezettségeket írnak elő az ügyfélnek, és az étkeztetést végzőnek. Úgy néz ki, hogy a segítő istent játszik. Az is benne van, hogy a nyilatkozni kell, ha más szolgáltatást vesz igénybe. Ki lesz a segítő?
Dr. Karancsi-Vámosi Margit jegyző: A nyilatkozatot nem kell megtenni. Kapcsolt munkakörben a kolléganőm.
Olajos Mihály polgármester: Kérem szavazzanak az előterjesztett szociális étkeztetés szakmai programjának kiegészítésekkel beterjesztett egységes szerkezetbe foglalt módosításáról.
A döntéshozatalban résztvevők száma:6 fő

A Képviselő-testület 6 igen szavazattal a következő határozatot hozza:

107/2015. (X.30.) Önk. számú
HATÁROZAT

Szentpéterszeg Község Önkormányzatának Képviselő-testülete Szentpéterszeg Község Szociális Étkeztetés Szakmai Programját megtárgyalta és a kiegészítésekkel egységes szerkezetben a melléklet szerinti tartalommal elfogadja. 

A képviselő – testület felkéri Dr. Karancsi – Vámosi Margit jegyzőt, hogy a módosított Szakmai Programot a Hajdú – Bihar Megyei Kormányhivatal részére küldje meg.

Határidő: azonnal

Felelős:    Dr. Karancsi – Vámosi Margit jegyző
8.napirendi pont: Szentpéterszeg Község Önkormányzata bevételeit képező 
                              díjbevételek felülvizsgálata
Olajos Mihály polgármester: Az előterjesztésből a fogyatékos személyek nappali intézménye, és az Ady E. utca 1. szám alatti bérlemények díjszabásai kimaradtak. A már előterjesztet javaslatom, hogy 120.000.- Ft +ÁFA, és 10.000.- Ft +ÁFA áron adjuk bérbe bárkinek az ingatlanokat. Indítványozom, hogy az elhangzott kiegészítésemmel vitassuk meg a jövő évi bérlemények díjszabását. A Keleti főcsatorna bérlési lehetőségéhez pedig azt tudom elmondani, hogy Gáborján községnek felújítási tervei vannak az ingatlannal, kőműves közmunkásokkal kívánják a munkálatokat elvégeztetni, mert nem tudták eladni.  
Szabó László képviselő: Egyetlen dolog jutott eszembe, hogy ha a Faluházban mindkét rendezvénytermet kibérli valaki, akkor nem kap-e kedvezményt.
Olajos Mihály polgármester: Egyszer előfordult, de nem volt vele gond.
Kovács Imre képviselő: A Faluház kistermét nem adják ki?
Olajos Mihály polgármester: A tükrös terem maximum 20 főt tud befogadni, de ezt a termet sem használták gyakran. Kérem az általam elhangzott kiegészítések ismeretében hozzunk döntést a 2016. 01. 01. napjától érvényes bérleti díjakat érintően.
A döntéshozatalban résztvevők száma: 6 fő

A Képviselő-testület 4 igen szavazattal, és két fő ellenvéleménye mellett (Balogh Gyula, Kovács Imre) a következő határozatot hozza:

108/2015. (XI.30.) Önk. számú
HATÁROZAT

Szentpéterszeg Község Önkormányzatának Képviselő – testülete az önkormányzat bevételeit képező díjakat felülvizsgálta és 2016. január 1. napjától a fizetendő díjakat az alábbiak szerint határozza meg:

 Nem lakás céljára szolgáló helyiségek:                           Bérleti díj 2016. 01. 01-től

Kossuth u. 66. szám alatt lévő garázs:                                              4.000.-Ft/hó
Fekete Borbála u. 16. szám alatt lévő

diszkont bolt:                                                                                  52.500.-Ft/hó

Zöldségbolt közterület foglalás:                                                       2.500.-Ft/hó
Dohánybolt  Fekete Borbála u.:                                                      22.860.-Ft/hó

Kossuth u. 45. szám alatt lévő

fogyatékos személyek int. épülete:



        152.400.-Ft/hó
Ady E. u. 1. szám alatt lévő

idősek
nappali intézménye épülete



           12.700.- Ft/hó

Szolgálati lakás bérleti díj:                                                           165.-Ft/m2/hó                                                               
Földterület bérleti díj:
1 éves bérlet esetén belterületi telek:                                                 3,00.-Ft/m2
1 éves bérlet esetén zártkert:                                                              4,00.-Ft/m2
5 éves bérlet esetén belterületi telek:                                                 4,50.-Ft/m2
5 éves bérlet esetén zártkert:                                                              5,00.-Ft/m2                                            

Keleti partján lévő hétvégi pihenőház bérleti díja:

szentpéterszegi lakosok részére:                                                  5.000.-Ft+rezsi/nap                    
nem helyi lakosoknak:                                                               10.000.-Ft+rezsi/nap

Rendezvényre:                                                                           15.000.-Ft+rezsi/nap

Faluház bérleti díja:

Rendezvény alkalmával                

rendezvényterem:                                                                      22.860.-Ft+rezsi/alkalom                                  

nagyterem:                                                                                 25.400.-Ft+rezsi/alkalom
Egyéb célból (pl. vásár, termékbemutató)                                  

nagyterem:                                                                                  8.500.-Ft/alkalom

kisterem:                                                                                     4.500.-Ft/alkalom                                                               

Mázsálási díj:
Sertés 30 kg-ig                                                                              200.-Ft                                                    

Sertés 30 kg felett                                                                         400.-Ft

Juh, kecske                                                                                    200.-Ft

Szarvasmarha, ló, szamár                                                             500.-Ft                              

A mázsálási díj árából a szentpéterszegi lakosok 20 %-os díjkedvezményben részesülnek.

A bérleti díjak az ÁFA-át tartalmazzák.

A Képviselő – testület megbízza a polgármestert a határozat végrehajtásához szükséges intézkedések megtételével

Határidő: azonnal

Felelős: Olajos Mihály polgármester

9. napirendi pont: Vélemény a Hajdú-Bihar Megyei Kormányhivatal 


            részére iskolai körzethatárok kijelöléséhez
Olajos Mihály polgármester: Minden évben megteszi képviselő-testület a javaslatát az iskolai körzethatárok kijelöléshez. Az általunk javasolt iskolai körzet nem változott, és továbbra is szeretnénk azt, hogy Váncsod településről is érkezzenek gyerekek a település intézményeibe. Amennyiben támogatják iskolai körzethatárok kijelöléséhez tett javaslatunkat, kézfelnyújtással jelezzenek.
A döntéshozatalban résztvevők száma: 6 fő

A Képviselő-testület 6 igen szavazattal a következő határozatot hozza:
109/2015. (XI.30.) Önk. számú
HATÁROZAT

Szentpéterszeg Község Önkormányzatának Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24.§(1) bekezdése alapján a felvételi körzetek megállapításához a Hajdú-Bihar Megyei Kormányhivatal részére az alábbi véleményt adja:

· a településen a jegyző nyilvántartásában szereplő, a településen lakóhellyel, ennek hiányában tartózkodási hellyel rendelkező halmozottan hátrányos helyzetű, általános iskolába járó gyermekek létszáma: 5 fő

· Szentpéterszeg községben egy általános iskola működik.

· A korábbi évekhez hasonlóan az iskola fogadja a szomszédos települések (Esztár, Gáborján, Hencida, Váncsod) iskoláskorú gyermekeit. A körzethatárok meghatározásánál a képviselő-testület kéri figyelembe venni, hogy a személyi és tárgyi feltételek az elkövetkező tanévben is biztosítják a környező települések iskoláskorú gyermekeinek Szentpéterszeg községben történő oktatását, nevelését.

A képviselő-testület megbízza a polgármestert, hogy az önkormányzat véleményéről a Hajdú-Bihar Megyei Kormányhivatalt tájékoztassa.

Határidő: azonnal

Felelős:   Olajos Mihály polgármester

10. napirendi pont: Bihari Önkormányzatok Többcélú Kistérségi Társulása 


             Társulási Megállapodásának módosítása
Olajos Mihály polgármester: Bihari Önkormányzatok Többcélú Kistérségi Társulása Társulási Megállapodása módosítása a szociális és gyermekjóléti feladatokban történt törvényi változás miatt vált szükségessé, ugyanakkor Szentpéterszeg is kikerült az ellátási területből. Szavazásra bocsájtom az előterjesztett Bihari Önkormányzatok Többcélú Kistérségi Társulása Társulási Megállapodása módosítási javaslatot. Kérem kézfelnyújtással jelezzenek amennyiben egyetértenek a beterjesztett határozati javaslattal.
A döntéshozatalban résztvevők száma: 6 fő

A Képviselő-testület 6 igen szavazattal a következő határozatot hozza:
110/2015. (XI.30.) Önk. számú

HATÁROZAT

Szentpéterszeg Község Önkormányzatának Képviselő – testülete megtárgyalta a Bihari Önkormányzatok Kistérségi Társulásának 27/2015. (X.27.) sz. BÖTKT határozatát és elfogadja a Társulási Megállapodás határozattal elfogadott módosítását.
A képviselő – testület felhatalmazza Olajos Mihály polgármestert, hogy döntéséről a Bihari Önkormányzatok Többcélú Kistérségi Társulási Tanácsát tájékoztassa.
Határidő: azonnal

Felelős: Olajos Mihály polgármester

11.napirendi pont: Egyebek

Egyebek A)

Olajos Mihály polgármester: Az egyebekben nem kívánok jelen ülés alkalmával szóban előterjesztést intézni, várom a kérdéseket, hozzászólásokat. 
Dr. Karancsi-Vámosi Margit jegyző: Nekem lenne egy fontos feladatom. Az előző ülés alkalmával 2015. 10. 29. napján módosításra került volna a Szervezeti és Működési Szabályzatunk, és a jegyzőkönyv aláírása során vettem észre, hogy nem kapta meg a minősített többséget a szavazáskor a rendelet, így vissza kellett hozzam a képviselő-testület elé. 3 igen és egy tartózkodás volt, ezért ez a rendelet nem hatályos. Mindannyian azt hittük, hogy elfogadásra került a rendelet, amiben a képviselői kötelezettségszegés megállapításának a feltételeit határoztuk volna meg. Én a mai ülésen újra beterjesztem az akkor, 2015. 10. 29. napján megszavazott szövegezéssel a Szervezeti és Működési Szabályzat módosítását, és elfogadásra javaslom azt.
Harasztosi Gyula képviselő: Én akkor mi alapján lettem megbüntetve?
Dr. Karancsi-Vámosi Margit jegyző: Nem csak a rendelet alapján.

Olajos Mihály polgármester: Szabó László képviselő társunk, az akkor jelenlévő négy főből egyedül nem szavazta meg a rendeletmódosítást, mert nem értett egyet azzal a részével, hogy a polgármester két ülés közötti időszakban nem dönthet semmilyen önkormányzati kérdésben, annak ellenére, hogy a törvény pedig ezt egyértelműen kimondja. Szavazásra szólítom fel a képviselő-testületet a 2015. 10. 29. napján előterjesztett Szentpéterszeg Községi Önkormányzat Képviselő-testületének Szervezeti és Működési Szabályzatáról szóló 8/2013. (V.27.) rendeletének módosítására tett kérdésében, melyben a képviselőtestület a képviselő tiszteletdíját legfeljebb 25 % -al, maximum 12 havi időtartamra csökkentheti kötelezettségszegés esetén. Kérem kézfeltartással véleményt nyilvánítani.
A döntéshozatalban résztvevők száma: 6 fő

A Képviselő-testület 4 igen szavazattal, és két fő tartózkodása mellett (Balogh Gyula, Szabó László) a következő rendeletet alkotja:
Szentpéterszeg Község Önkormányzata

19/2015. (XI.30.) önkormányzati rendelete

Szentpéterszeg Községi Önkormányzat Képviselő-testületének Szervezeti és Működési Szabályzatáról szóló 8/2013. (V.27.) rendeletének módosításáról

Szentpéterszeg Község Önkormányzatának Képviselő-testülete az Alaptörvény 32. cikk (1)             bekezdésének a) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

1. §

A Szentpéterszeg Községi Önkormányzat Képviselő-testületének Szervezeti és Működési Szabályzatáról szóló 8/2013. (V.27.) rendelet (a továbbiakban: SZMSZ) a következő 36/A. § - al egészül ki:

„ 36/A. § A képviselő kötelezettségszegését a képviselő – testület állapítja meg. A képviselőtestület a képviselő tiszteletdíját legfeljebb 25 % -al, maximum 12 havi időtartamra csökkentheti.”

2. §

Az SZMSZ 47/A. §-a a következő (2) bekezdéssel egészül ki:

„ (2) A Magyarország helyi önkormányzatiról szóló 2011. évi CLXXXIV. törvény 68.§ (3) bekezdésében meghatározott esetben a polgármester döntést nem hozhat önkormányzati ügyekben.”

3. §

Ez a rendelet 2015. november 30-án 15 óra 30 perckor lép hatályba, és a kihirdetését követő második napon hatályát veszti.

              Olajos Mihály                                                      Dr. Karancsi-Vámosi Margit

              polgármester                                                                          jegyző

A rendelet 2015. 11. 30. napján 15 óra 15 perckor a hivatal hirdetőtáblájára kihelyezéssel kihirdetésre került.
                                                                                             Dr. Karancsi-Vámosi Margit








                                 jegyző . 
Egyebek B)

Olajos Mihály polgármester: Várom a megvitatnivaló kérdéseket, témákat.

Kovács Imre képviselő: Szeretném megjegyezni azt, hogy a temető akadálymentesítése kimaradt. Jó lenne a legközelebbi pályázati lehetőségnél ezzel is számolni. Urnafalat kellene létrehozni. 
Olajos Mihály polgármester: Köszönöm az észrevételt az akadálymentessé tételről. Az urnafalat a nyugati homlokzatra képzelném el, nem lehet nagy beruházás, ugyanakkor az ember nem szívesen nézi a lyukas falat Konkrét igény még nem merült fel a kérdésben, és nálunk mindenki a soron következő helyet kéri. Az akadálymentesítésre a dobogót a közmunkások meg tudják építeni.  
Szabó László képviselő: Én pedig a közmunkások egyik igényét szeretném a polgármester úrnak előadni. A közmunkások kérték, hogy a szőlős kertekben, zártkertekben folyó munkákra hordozható illemhelyet kellene készíteni vagy mobilvécé lenne a megoldás.
Olajos Mihály polgármester: Valóban ott nincsenek illemhelyek. A Nép utcán, és a Szabadság utcán lévő munkaterületeken van toalett. Kivitelezni tudják a közmunkások a kérést, reméljük nem viszik el a deszkát. Jogos igény.
Kovács Imre képviselő: Határozati javaslatom van. A Szegről-végről Szociális Szövetkezettől vonjuk meg a támogatást, és a gépkocsit se adjuk oda a szövetkezetnek. Sérti a lakosságot a határozat meghozatala, törvénytelen.

Olajos Mihály polgármester: A szövetkezet tagja vagyunk, ezt vállaltuk, és az nem törvénysértő, hogy odaadjuk a gépkocsit a feladatuk ellátására. A jelenlegi közmunkaprogram nem fenntartható, és ezért önfenntartóvá kell tenni. A közmunkaprogramot át kell majd vinni a szociális szövetkezetekbe. Amennyiben az önkormányzat nagy értékű eszközt kíván beszerezni, mint például öntöző berendezést, vagy MTZ traktort, akkor önkormányzatnak vállalni kell, hogy a tulajdonában lévő eszközt később ingyenes használatra bocsájtja a szövetkezetnek. Nem fogom újra szavazásra bocsájtani a kérdést. 
Kovács Imre képviselő: Az önkormányzat áll így mindent, ezt így nem lehet csinálni. Önkormányzati tagságú szociális szövetkezet van máshol is, ugyanúgy működik a közmunka.
Olajos Mihály polgármester: Amennyiben a mai nyílt képviselő-testületi ülésen nem merült fel további kérdés, és több megbeszélnivaló nincsen, az ülést bezárom. Zárt ülés következik.
K.m.f.



 Olajos Mihály

                    Dr. Karancsi-Vámosi Margit



  polgármester



                          jegyző    

